|  |
| --- |
| Република Македонија**Министерство за економија** **Бр.\_\_\_\_\_\_\_\_\_\_\_\_** **\_\_\_\_\_\_\_\_ .2013 година****Скопје** |

|  |
| --- |
| **МИНИСТЕРСТВО ЗА ЕКОНОМИЈА** |

ДО ГЕНЕРАЛНИОТ СЕКРЕТАР

НА ВЛАДАТА НА РЕПУБЛИКА МАКЕДОНИЈА

|  |
| --- |
| **Име на материјалот: „**ПРЕДЛОГ ЗАКОН ЗА ТРГОВИЈА НА ЗЕЛЕНИ ПАЗАРИ**“** |

|  |
| --- |
|  ЕПП.бр.\_\_\_\_\_: |

|  |
| --- |
| Усогласеност со Годишната програма на Владата Да |

|  |
| --- |
| **Усогласеност со член 68 од Деловникот за работа на Владата:** ДА ДЕЛУМНО НЕ |

|  |
| --- |
| **Предлог на која седница на Влада да се разгледа материјалот:** На првата наредна седница на Влада |
| **Карактер на материјалот:** * слободен пристап
 |
| **Итност на материјалот:** НЕ |
| **Прилог:** * Меморандум
* Образец за проценка на фискалните импликации
 |
| **Дата на доставување на материјалот:**\_\_\_.\_\_\_. 2013 година |  | **ПОТПИС:** **МИНИСТЕР****Valon Saraqini**  |

Подготвил : Горанчо Ангеловски

Контролирал: Ваедин Даути

 Илир Шабани

Согласен: Билјана Д.Стојановска

Одобрил: Анче Трифунов

****

**РЕПУБЛИКА МАКЕДОНИЈА**

**ВЛАДА НА РЕПУБЛИКА МАКЕДОНИЈА - ГЕНЕРАЛЕН СЕКРЕТАРИЈАТ**

**М Е М О Р А Н Д У М**

„ПРЕДЛОГ ЗАКОН ЗА ТРГОВИЈА НА ЗЕЛЕНИ ПАЗАРИ“

**МИНИСТЕР,**

**Valon Saraqini**

**ПОТПИС: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Скопје, Ноември 2013**

**1. Осврт по материјалот:**

Со предложениот Закон за трговија на зелени пазари се овозможува уредување на условите, начинот и постапката на вршење на трговија на зелените пазари, на начин што со ново законско решение ќе се регулира правниот статус на физичките лица кои ќе продаваат на зелените пазари определени производи, а чиј правен статус е нерегулиран.

**2. Резултати од извршените консултации со ресорните министерства:**

Предлог Законот е усогласен Агенцијата за храна и ветеринарство. Побарани мислења од: Министерство за финансии, Секретаријат за законодавство. Министерство за труд и социјална политика, Министерство за земјоделство, шумарство и водостопанство, Министерство за финансии, Министерство за правда, Заменик на претседателот на Владата на Република Македонија задолжен за економски прашања, Секретаријат за спроведување на Рамковниот договор, Стопанска комора на Македонија

**3. Разгледани можни решенија:**

**4. Резултати од извршените консултации со ресорните министерства, другите органи на државната управа и организации:**

**5.** **Изјава за усогласеност на прописот со законодавството на Европската Унија (во прилог):** НЕ

**6.** **Решение кое се препорачува (со образложение):**

 Се предлага да се усвои Предлог законот

**7. Фискални импликации на материјалите што се предлагаат:** НЕ

 **8. Очекувани влијанија:** Со овој Закон се очекува да се овозможи напредок во сузбивање на сивата економија, нелегалната трговија и нелојалната конкуренција

**9. Оценка на Секретаријатот за законодавство по материјалот:** НЕ

**10. Клучни елементи за информирање на јавноста:**

Со овој Предлог закон се овозможува поедноставена постапка за вршење на трговија на зелените пазари од страна на продавачите на зелени пазари и тоа за:

 -Физички лица кои се регистрирани како самостојни вршители на дејност – трговци на зелени пазари запишани во регистарот на трговци на зелени пазари во Централниот регистар на Република Македонија

-Физички лица чие работење не ја надминува земјоделската дејност од помал обем и се запишани во регистарот на индивидуални земјоделци согласно одредбите на Законот за вршење на земјоделска дејност;

-Лицата кои се во работен однос или се пензионери, а се занимаваат со земјоделска дејност и се сопственици на земјоделско земјиште, или истото го користат како роднини од прв наследен ред кои не се вршители на земјоделска дејност во смисла на Законот за вршење на земјоделска дејност и се евидентирани во Министерството за земјоделство, шумарство и водостопанство.

-Физички лица регистрирани како трговци поединци со единствена дејност – трговија на зелен пазар:

-Лица кои се регистрирани односно евидентирани дека икаат склучено договор за закуп на земјоделско земјиште и кои сакаат да се занимаваат со земјоделство.

ОБРАЗЕЦ ЗА ПРОЦЕНКА НА ФИСКАЛНИТЕ ИМПЛИКАЦИИ

НА ПРЕДЛОГ ПРОПИСИТЕ И ОПШТИТЕ АКТИ ДОСТАВЕНИ ДО ВЛАДАТА НА РЕПУБЛИКА МАКЕДОНИЈА ЗА НИВНО УСВОЈУВАЊЕ

|  |  |
| --- | --- |
| 1. Назив на Предлог- „ Предлог Закон за трговија на зелени пазари“ | 1. **Министерство / орган на државна управа:**

Министерство за економија |
| 1. **Цел на предлогот:**

Усвојување на Предлог законот | 1. **Вид на предлогот:**
 |
| 1. **Контакт лице и звање:**

Илир Шабани, раководител на сектор за меѓународна трговска соработка и Билјана Додевска Стојановска, државен советник | **Контакт тел./факс или е-пошта:**тел. 3093 506 и 3093 496факс. 3084 472**E-mail:** **ilir.sabani@economy.gov.mk****biljana.d.stojanovska@economy.gov.mk** |
| 1. **Активност:**

Со овој Предлог на Закон се овозможува регулирање на статусот на физичките лица кои ќе вршат трговија на зелените пазари, уредување на условите, начинот и постапката на вршење на трговија на зелените пазари, воспоставување поедноставена постапка за регистрација, обврската за плаќање согласно со прописите за даноци како и надзорот над работењето.Основно е со донесувањето на овој закон е да се овозможи преку воспоставување на правна законска рамка, напредок во сузбивање на сивата економија, нелегалната трговија и нелојалната конкуренција . На овој начин се очекува да се излезе во пресрет на барањата на оваа категорија на вршители на трговија на зелените пазари , односно пазарџиите, со што со законска регулатива која гравитира околу оваа област ќе се уреди предметната област . |
| 1. **Вид на барање:**
 | ( ) Регулатива во врска со ЕУ ( ) Друга нова регулатива | ( ) Нова програма( ) Зголемување / намалување на постоечка програма | ( ) Прераспределба на средства помеѓу две програми ( ) Спојување на две или повеќе програми |
| 1. **Цел на барањето / предложената активност:**

Основна цел со донесувањето на овој закон е да се овозможи одделните активности кои досега се вршеа на зелените пазари од страна на пазарџиите а беа дел од сивата еконмија да се стават во правна рамка и законски да се уредат.  |
| 1. **Врска со владината програма: Да**
 |
| 1. **Фискални импликации:**
 | (илјади денари) |
| Тековна год.2013 | Втора год.2014 | Трета год.2015 | Четврта год.2016 |
| 1. Вкупни трошоци за предлогот

Плати Стоки и услугиКапиталТрансфериВкупно | 0 | 0 | 0 | 0 |
| 1. Одобрени средства за предлогот

Плати Стоки и услугиКапиталТрансфериВкупно | 0 | 0 | 0 | 0 |
| 1. Промена (разлика) од одобрените средства (Б-А)

Плати Стоки и услугиКапиталТрансфериВкупно | 0 | 0 | 0 | 0 |
| 1. Расположиви средтства од прелевање (од други активности или програми во органот)

Плати Стоки и услугиКапиталТрансфериВкупно | 0 | 0 | 0 | 0 |
| 1. Нето имликации на средствата на органот (Ц-Д)

Плати Стоки и услугиКапиталТрансфериВкупно | 0 | 0 | 0 | 0 |
| 1. Зголемување / намалување на приходите
 | 0 | 0 | 0 | 0 |
| **Г.** **Дополнителни извори на финансирање или споредување на трошоците** |  |  |  |  |
| 1. Нето зголемување / намалување на бројот на вработени во врска со предлогот
 |  |  |  |  |
| 1. **Какви гаранции, заеми или други вистински или можни обврски ќе произлезат за Владата (а кои не се наведени во точка 11 А до 11 Г)**
 |  |
| 1. **Ако ова претставува барање за дополнителни средства во тековната фискална година или н надвир од нормалниот циклус на подготвување на буџетот, дајте образложение.**
 |  |
| 1. **Дата на завршување на проценката**
 | 20.11..2013 |
| 1. **Дата на поднесување на анализата до Министерството за финансии за добивање мислење:**
 | 20.11..2013 |
| 1. **Дата на добивање на одговор од Министерството за финансии:**
 |  |
| 1. **Измени побарани од Министерството за финансии:**
 |  |
| 1. **Одговор на министерството-предлагач:**
 |  |
| 1. **Одговор од Министерството за финансии:**
 |  |
| 1. **Дали мислењето на Министерството за финансии е дадено во прилог:**
 |  |
| 1. **Одобрено:**

-----------------------------------  Потпис на државен секретар |  21.11..2013 год.  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Потпис на министерот |  |



Република Македонија

**МИНИСТЕРСТВО ЗА ЕКОНОМИЈА**

„ПРЕДЛОГ ЗАКОН ЗА ТРГОВИЈА НА ЗЕЛЕНИ ПАЗАРИ“

 **Скопје, ноември 2013 год.**

ВОВЕД:

I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Со Законот за трговија на зелени пазари се овозможува уредување на условите, начинот и постапката на вршење на трговија на зелените пазари, на начин што со ново законско решение ќе се регулира правниот статус на физичките лица кои ќе продаваат на зелените пазари определени производи а чиј правен статус е нерегулиран.

Сите активности кои се иницираат со Предлог законот, се очекува да овозможат воспоставување на правна рамка за продавачите на зелените пазари, односно на трговците на зелени пазари, на начин што преку прецизирање на условите кои ќе треба да се исполнат за вршење на оваа дејност, како и преку поедноставена постапка за регистрација, се воспоставува правна рамка за вршење и на овој вид трговија.

.

II. ЦЕЛИ, НАЧЕЛА И ОСНОВНИ РЕШЕНИЈА

Основна цел со донесувањето на овој закон е да се овозможи одделните активности кои досега се вршеа на зелените пазари од страна на продавачите на зелените пазари, а беа дел од сивата еконмија, да се стават во правна рамка и законски да се уредат.

Начелата на кои се базира овој предлог закон се :

-ефективност

-транспарентност

 –пропорционалност

Како основни решенија кои ги нуди овој закон се :

-регулирање на статусот на физичките лица кои ќе вршат трговија на зелените пазари,

-уредување на условите, начинот и постапката на вршење на трговија на зелените пазари,

- воспоставување поедноставена постапка за регистрација,

- обврската за плаќање согласно со прописите за даноци и

-надзор над работењето.

Основните решенија кои ги нуди овој Предлог закон содржат решенија кои се однесуваат на регулирање на статусот на физичките лица кои ќе вршат трговија на зелените пазари, уредување на условите, начинот и постапката на вршење на трговија на зелените пазари, воспоставување поедноставена постапка за регистрација, обврската за плаќање согласно со прописите за даноци како и надзорот над работењето.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

За спроведување на предложениот закон не се потребни финансиски средства од Буџетот на Република Македонија и други јавни финансиски средства.

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИНОТ НА НИВНОТО ОБЕЗБЕДУВАЊЕ, КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на Предлог законот не е потребно обезбедување на финансики средства, ниту материјални обврски за одделни субјекти.

МИНИСТЕРСТВО ЗА ЕКОНОМИЈА

ПРЕДЛОГ

НА ЗАКОН ЗА ТРГОВИЈА НА ЗЕЛЕНИ ПАЗАРИ

Скопје, ноември 2013 година

ПРЕДЛОГ НА ЗАКОН ЗА ТРГОВИЈА НА ЗЕЛЕНИ ПАЗАРИ

**Член 1**

Со овој закон се уредуваат условите и начинот на вршење на трговија на зелените пазари во Република Македонија, субјектите кои може да вршат трговија на зелените пазари, условите и начинот на организирање на зелените пазари, евиденцијата на трговците на зелени пазари и правата и обврските на трговците и организаторите на зелените пазари.

**Член 2**

1. Трговија на зелен пазар е купување и продавање на стоки на организиран зелен пазар. На зелениот пазар не може да се врши трговија во смисла на давање на услуги.
2. На зелените пазари се врши трговија на мало на стоки под услови пропишани со овој закон и други законски прописи. Стоките кои може да се продаваат на зелените пазари ги определува Владата на Република Македонија (во натамошниот текст: Влада) на предлог на министерот за економија**.**

**Член 3**

1. Продавачи на зелени пазари можат да бидат само:
2. Физички лица кои се регистрирани како самостојни вршители на дејност – трговци на зелени пазари, запишани во регистарот на трговци на зелени пазари во Централниот регистар на Република Македонија (во натамошниот текст: трговци на зелени пазари);
3. Физички лица чие работење не ја надминува земјоделската дејност од помал обем и се запишани во регистарот на индивидуални земјоделци согласно одредбите на Законот за вршење на земјоделска дејност;
4. Лицата кои се во работен однос, а се занимаваат со земјоделска дејност и се сопственици на земјоделско земјиште, или истото го користат како роднини од прв наследен ред кои не се вршители на земјоделска дејност во смисла на Законот за вршење на земјоделска дејност и се евидентирани во Министерството за земјоделство, шумарство и водостопанство, по завршување на работното време од работниот однос, како и во неработни денови.
5. Физички лица регистрирани како трговци поединци со единствена дејност – трговија на зелени пазари и
6. физички лица кои се регистрирани односно евидентирани во Министерството за земјоделство и шумарство дека имаат склучено договор за закуп на земјоделско земјиште и кои сакаат да се занимаваат со земјоделство.

**Член 4**

1. На зелените пазари се продаваат стоки определени на начин како што е уредено со овој закон и со Законот за трговија.
2. Трговците на зелен пазар во секое време треба да имаат склучено договор или да поседуваат документација со која ќе го докажат потеклото на производот.
3. Трговците на зелен пазар за земјоделските производи кои ги продаваат на зелениот пазар мора да поседуваат пасош за растенијата.

**Член 5**

1. Министерството за економија води евиденција на продавачи на зелени пазари наведени во ставовите 1 и 4 од членот 3.
2. Централниот регистар електронски го известува Министерството за економија за секој нов регистриран трговец на зелен пазар, во регистарот на трговци на зелени пазари, регистриран трговец поединец со единствена дејност – трговија на зелени пазари во трговскиот регистар, како и за секој бришан трговец на зелени пазари и трговец поединец со единствена дејност – трговија на зелени пазари од надлежниот регистар.

**Член 6**

1. Изградбата, одржувањето и обезбедувањето на услови за организирање трговија на зелен пазар е комунална дејност од јавен интерес од локално значење и може да се врши согласно развојните и урбанистичките планови од страна на Единиците за локална самоуправа, единиците за локална самоуправа во Град Скопје и Градот Скопје преку јавни претпријатија и/или да се врши преку доделување договор за јавно приватно партнерство согласно одредбите на Законот за јавно приватно партнерство и прописите за комунална дејност.
2. Во случај кога дејноста или дел од активностите на дејноста организатор на зелен пазар се вршат со договор за јавно приватно партнерство, таквиот договор е непренослив за целиот период на неговото времетраење и истиот не може да трае подолго од 15 години од денот на неговото склучување.
3. Изградбата, одржувањето и обезбедувањето на услови за организирање трговија на зелен пазар од ставот (1) на овој член може да се врши како трговска дејност од страна на трговци регистрирани согласно Законот за трговски друштва со нивни сопствени средства и имот под услов да ги исполнуваат минималните здравствено-санитарни и технички услови и критериуми.
4. Министерот за економија со подзаконски акт ќе ги утврди минималните здравствено-санитарни и технички услови и критериуми кои треба да ги исполнуваат трговците организатори на зелени пазари, во соработка со Министерот за транспорт и врски, Министерот за здравство, Агенцијата за храна и ветеринарство и останатите надлежни институции.
5. Трговците регистрирани согласно Законот за трговските друштва, а кои ги исполнуваат условите и критеирумите определени согласно став (3) од овој член се должни пред започнувањето на вршењето на работите на организатори на пазари да ги известат Државниот пазарен инспекторат, Државниот инспекторат за земјоделство, Државниот здравствен инспекторат, Државниот комунален инспекторат,Управата за јавни приходи, Агенцијата за храна и ветеринарство и другите надлежни институции
6. Надлежните институции од став (4) од овој член согласно своите законски надлежности вршат надзор над исполнувањето на условите и критериумите од став (3 и 4) на овој член.

**Член 7**

1. Трговец на зелени пазари во смисла на овој закон може да биде само физичко лице кај кое не постои ниту едно од следните ограничувања: лицето не остварува плата, надоместок од плата, приходи по други основи, пензија, социјална парична помош и паричен надоместок за време на невработеност и други приходи.
2. Лицето од став (1) на овој член е должно во рок од 7 дена од денот кога настанало некое од ограничувањата определени со став (1) од овој член да поднесе предлог во Централниот регистар за бришење од регистарот на трговци на зелени пазари.
3. Министерството за економија може да поднесе пријава до Централниот регистар за бришење на трговец на зелени пазари од регистарот на трговци на зелени пазари, доколку врз основа на извршен инспекциски надзор од страна на надлежен инспекторат е утврдено дека кај физичкото лице постои некое од ограничувањата определени со став (1) од овој член.
4. Трговците на зелени пазари кои ќе остварат бруто приход над 20.000 ЕВРА во денарска противвредност во тековната година се должни да се регистрираат како трговци поединци со единствена дејност – трговија на зелени пазари согласно Законот за трговските друштва.

.

**Член 8**

1. Лицето кое сака да се стекне со статус трговец на зелени пазари поднесува пријава за упис во регистарот на трговци на зелени пазари во Централниот регистар на Република Македонија со писмена изјава која не мора да биде заверена на нотар, дека кај него не постои ниту едно од ограничувањата определени со член (7) став (1) од овој закон.
2. Централниот регистар на Република Македонија издава решение за упис во регистарот на трговци на зелени пазари. Од моментот на добивање на решението, лицето се стекнува со правен статус на трговец на зелени пазари.
3. Министерот за економија поблиску ги пропишува формата и содржината на пријавата и прилозите за упис на лицата во регистарот на трговци на зелени пазари во Република Македонија.

 **Член 9**

1. Трговецот на зелени пазари е должен:
2. Лично или преку член на неговото потесно семејство да продава на тезга;
3. Во секое време да располага со оригинал или копија од решение или друг документ од надлежен орган дека е регистриран во согласност со закон од кој може да се увиди дека има право да продава на зелен пазар согласно одредбите од овој закон;
4. Да има склучено договор за закуп на тезга со организаторот на зелен пазар;
5. Да има истакнато ценовник на своите производи на тезга:
6. Да не дава закупена тезга во подзакуп.

**Член 10**

1. Организаторот на зелен пазар покрај исполнувањето на минималните здравствено-санитарни и технички услови и критериуми за организирање на зелени пазари, е должен:
2. Со секое лице кое продава на зелениот пазар да има склучено договор за закуп на тезга за продажба на производи на пазарот;
3. Да има утврдено и да ги објави критериумите по кои ги распределува тезгите на пазарот јавно на влезот на зелениот пазар;
4. Да се грижи за одржување на редот на зелениот пазар;
5. Да ги применува прописите за безбедност во случај на пожар.
6. Организаторот на зелен пазар не сноси одговорност за безбедноста и квалитетот на производите кои трговецот на зелениот пазар ги продава на пазарот, освен ако во постапка согласно закон не се утврди дека имал сознанија дека трговецот на зелени пазари продава штетни, односно небезбедни производи и спротивно на условите за продажба.
7. Работното време на зелените пазари на кои се врши трговија на големо и мало го определува Советот на општината, односно на Градот Скопје.

**Член 11**

1. Во договорите помеѓу организаторите на пазарот и продавачите на зелени пазари слободно се уредуваат нивните меѓусебни односи согласно Законот за облигационите односи, освен следните елементи кои се задолжителни за секој склучен договор за закуп на тезга за продажба на производи на зелен пазар:
2. До името и презимето и адресата на продавачот на зелен пазар, задолжително да се наведе број и датум на решението од Централниот регистар на Република Македонија со кој е запишано лицето во регистарот на трговци на зелени пазари, или број и датум на решението со кое лицето добило статус кој правно му дозволува да продава на зелени пазари согласно овој закон;
3. Износот на надоместокот за закуп на тезга и начинот на плаќање на истиот (во понатамошниот текст: надоместок); и
4. Периодот за кој се закупува тезгата.

1. Едно физичко лице годишно не може да има склучено повеќе од 30 дневни договори со организатори на пазари, освен кога се работи за две или повеќе различни култури во различен период од годината за кога може да се појави како продавач на пазарот два пати во годината.

**Член 12**

1. Седиштето на трговецот на зелени пазари е местото во кое тој има живеалиште.
2. Фирмата на трговецот на зелени пазари се состои од неговото име и презиме до која задолжително стојат зборовите „трговец на зелени пазари.“
3. Фирмата на трговецот на зелени пазари со седиште во единица на локална самоуправа во која најмалку 20% од граѓаните зборуваат службен јазик различен од македонскиот може да гласи и на тој јазик и се употребува само заедно со називот на фирмата на македонски јазик.

**Член 13**

1. Трговците на зелени пазари немаат обврска да водат деловни книги, сметководство и трговски книги согласно Законот за трговските друштва.
2. Трговците поединци со единствена дејност – трговија на зелени пазари имаат исти права и обврски согласно Законот за трговските друштва како и трговците поединци.

**Член 14**

1. Трговците на зелени пазари имаат обврскa за плаќање на паушален данок во согласност со прописите за даноци како самостојни вршители на дејност.
2. Трговците на зелени пазари, своите права и обврски по основ на пензиско и инвалидско осигурување ги остваруваат преку задолжително социјално осигурување и здравствено осигурување. Основиците на коишто се плаќаат социјалните придонеси се определени со Законот за придонеси од задолжително социјално осигурување.

**Член 15**

1. Трговецот на зелени пазари трајно престанува со работа со бришење од регистарот на трговци на зелени пазари како и во случај на смрт или трајна спреченост за вршење на работите на трговец на зелени пазари.
2. Трговецот на зелени пазари може привремено да запре со работа во случај на:

1) Болест - додека трае неспособноста за работа;

2) Притвор или издржување на казна затвор - до шест месеци, односно изречена мерка на безбедност со која е забрането вршењето на дејноста од шест месеци до една година.

(3) Во случаите од ставот (2), точки 1) и 2) од овој член трговецот на зелени пазари може да издаде полномошно заверено на нотар, со кое ќе овласти друго лице, кое ги исполнува условите за трговец на зелени пазари пропишани со овој закон.

ПРЕКРШОЧНИ САНКЦИИ

**Член 16**

1. Глоба во износ од 500 до 1.500 евра во денарска противвредност ќе му се изрече за прекршок на трговец организатор на зелен пазар ако:
2. За организирањето и започнувањето со работа на зелениот пазар не ги извести надлежните инспекторати од член 6 став (4) од овој закон и Управата за јавни приходи;
3. Нема склучено договор за закуп на тезга за продавање на производи на зелен пазар со лице кое фактички продава на тезга на зелениот пазар;
4. Глоба во износ од 100 до 500 евра во денарска противвредност ќе му се изрече за прекршокот од ставот (1) на овој член и на одговорното лице на организаторот на зелениот пазар.

**Член 17**

1. Глоба во износ од 1.500 до 3.000 евра во денарска противвредност ќе му се изрече за прекршок на организатор на зелен пазар ако склучува договори со продавачи на зелени пазари без елементите определени во член 11 став (1) од овој закон, ако утврдуваат други основи или други видови на парични обврски за продавачот на зелен пазар освен износот на надоместокот.
2. Глоба во износ од 500 до 1000 евра во денарска противвредност ќе му се изрече за прекршокот од ставот (1) на овој член и на одговорното лице на организаторот на зелениот пазар.

**Член 18**

Глоба во износ од 1.500 до 2.000 евра во денарска противвредност ќе му се изрече за прекршок на трговец на зелени пазари ако:

1. нема склучено договор или не поседува документација со која ќе го докаже потеклото на производот.
2. за земјоделските производи кои ги продава на зелениот пазар не поседува пасош за растението и
3. нема да се регистрира како трговец поединец со единствена дејност трговија на зелен пазар ако се исполнети условите за истото пропишани со член 7 став (4) од овој закон.

**Член 19**

Глоба во износ од 300 до 600 евра во денарска противвредност ќе му се изрече за прекршок на физичко лице кое склучило повеќе од 30 дневни договори во една календарска година.

НАДЗОР НАД ПРИМЕНАТА НА ПРОПИСИТЕ

**Член 20**

1. Надзор над спроведувањето на одредбите од овој Закон врши Министерството за економија.
2. Инспекциски надзор над примената на одредбите од овој закон врши Државниот пазарен инспекторат самостојно или во соработка со другите надлежни институции, согласно член 6 став 4 и 5 во рамки на нивниот делокруг на работа согласно законите под нивна надлежност.

ПРЕОДНИ И ЗАВРШНИ ОДРЕДБИ

**Член 21**

1. Организаторите на зелените пазари и продавачите на зелени пазари во Република Македонија се должни да го усогласат работењето согласно одредбите на овој закон најдоцна до 1.06.2014 година.
2. До истекот на рокот определен во став (1) од овој член, секој организатор на пазар е должен да има склучено договор со продавач на зелен пазар согласно одредбите на овој закон.
3. Почнувајќи од 1.06.2014година, секое лице кое продава на зелен пазар е должно да поднесе пријава за упис во регистарот на трговци на зелени пазари во Централниот регистар или да има обезбедено поединечен правен акт со кој му е признат статус на лице кое согласно член 3 може да биде продавач на зелен пазар.

**Член 22**

Централниот регистар на Република Македонија до 1.06.2014година ќе воспостави електронски систем за упис на трговци на зелени пазари и електронски регистар на трговци поединци со единствена дејност – трговија на зелен пазар.

**Член 23**

Одредбата од член 4 став 3 ќе се применува од 01.01.2016 година.

**Член 24**

Со денот на влегување во сила на овој закон престануваат да важат одредбите од член 13 и член 14 од Законот за трговија („Службен весник на Република Македонија“ бр.16/04, 128/06, 63/07, 88/08, 159/08, 20/09, 99/09, 105/09, 158/10 и 36/11).

**Член 25**

Овој закон влегува во сила осмиот ден од денот на објавувањето во “Службен весник на Република Македонија” а ќе се применува од 1.06.2014 година.

ОБРАЗЛОЖЕНИЕ НА ПРЕДЛОГ ЗАКОНОТ ЗА ТРГОВИЈА НА ЗЕЛЕНИ ПАЗАРИ

Основен концепт со предложениот Закон за трговија на зелени пазари е да се овозможи регулирање на статусот на лицата кои вршат трговија на зелените пазари, уредување на условите, начинот и постапката на вршење на трговија на зелените пазари, воспоставување поедноставена постапка на регистрација, со што ќе се овозможи воспоставување на правна законска рамка и одделни активности кои досега се вршеа на зелените пазари од страна на трговците и беа дел од сивата економија, нелегалната трговија и нелојалната конкуренција да се стават во правна рамка и законски да се уреди предметната област .

I. објаснување на содрЖината на одредбите на предлог законот

Со членовите 1, 2 и 3 се уредува материјата од областа на трговијата на зелени пазари од аспект на ширината на опфатот на законот, дефинирањето трговија на зелен пазар како и лицата кои можат да продаваат производи на пазар. Тоа се:

1.Физички лица кои се регистрирани како самостојни вршители на дејност – трговци на зелени пазари запишани во регистарот на трговци на зелени пазари во Централниот регистар на Република Македонија (во натамошниот текст: трговец на зелен пазар);

2.Физички лица чие работење не ја надминува земјоделската дејност од помал обем и се запишани во регистарот на индивидуални земјоделци согласно одредбите на Законот за вршење на земјоделска дејност;

3.Лицата кои се во работен однос или се пензионери, а се занимаваат со земјоделска дејност и се сопственици на земјоделско земјиште, или истото го користат како роднини од прв наследен ред кои не се вршители на земјоделска дејност во смисла на Законот за вршење на земјоделска дејност и се евидентирани во Министерството за земјоделство, шумарство и водостопанство.

4.Физички лица регистрирани како трговци поединци со единствена дејност – трговија на зелен пазар.

5. физички лица кои се регистрирани односно евидентирани дека имаат склучено договор за закуп на земјоделско земјиште и кои сакаат да се занимаваат со земјоделство.

Со членовите 4 - 21 се уредува начинот на кој се тргува на зелен пазар, евиденцијата на трговците на зелени пазари, условите за организирање на зелени пазари, условите кои мора да ги исполнуваат трговците на зелени пазари (невработени и неприматели на социјална помош и немање други извори на остварување приходи), регистрацијата на трговците на зелени пазари во Централниот регистар со минимални формалности (пријава за упис и изјава заверена на нотар), посебните должности на трговците на зелени пазари и должностите на организаторите на зелените пазари, посебни елементи на договорот помеѓу организаторите на пазарот и продавачите на зелени пазари како и прекршочните санкции по основ на законот.

II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

 Предложените одредби се меѓусебно поврзани со одделните решенија во самиот закон.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Се уредува статусот на категоријата на лица кои вршат трговија на зелените пазари , начинот на нивното функционирање како и условите кои теба да се исполнат за истото.